SL Uradni list Evropske unije C 106/34

Sporočilo francoske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za podaljšanje izključnega dovoljenja za iskanje tekočih ali plinastih ogljikovodikov, imenovanega „Permis de Lavignolle“)

(Besedilo velja za EGP)

(2008/C 106/13)

Družbi Marex Petroleum Corporation (dba Marex, Inc.), s sedežem na 13819 Threadall Park Drive, Houston, Texas 77077 (Združene države), in Etablissements Maurel & Prom, s sedežem na 12, rue Volney, F-75002 Paris, sta 16. januarja 2008 zaprosili za podaljšanje izključnega dovoljenja za iskanje tekočih ali plinastih ogljikovodikov, imenovanega „Permis de Lavignolle“, na površini približno 60 kvadratnih kilometrov, ki pokriva del departmaja Gironde.

Območje, ki ga zajema podaljšanje dovoljenja, določajo loki poldnevnikov in vzporednikov, ki povezujejo točke, določene v nadaljnjem besedilu z zemljepisnimi koordinatami, pri čemer je izhodišče pariški poldnevnik.

Točke Zemljepisna dolžina Zemljepisna širina A 3,80° Z. z. d. 49,60° S. z. š. B 3,70° Z. z. d. 49,60° S. z. š. C 3,70° Z. z. d. 49,50° S. z. š. D 3,80° Z. z. d. 49,50° S. z. š.

Iz tega je izključeno koncesijsko območje Tamaris.

Točke Zemljepisna dolžina Zemljepisna širina E 3,79° Z. z. d. 49,58° S. z. š. F 3,75° Z. z. d. 49,58° S. z. š. G 3,75° Z. z. d. 49,54° S. z. š. H 3,77° Z. z. d. 49,54° S. z. š. I 3,77° Z. z. d. 49,55° S. z. š. J 3,79° Z. z. d. 49,55° S. z. š.

Predložitev zahtevkov in merila za podelitev pravic

Vlagatelji začetnega in konkurenčnih zahtevkov morajo izpolnjevati pogoje iz členov 4 in 5 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim zahtevkom in konkurenčnimi zahtevki se sprejmejo na podlagi meril za podelitev pravic rudarjenja, opredeljenih v členu 6 navedenega odloka, in sicer najpozneje 17. januarja 2010.

Pogoji in zahteve za izvajanje dejavnosti ter njeno prenehanje

Vlagatelji naj upoštevajo člena 79 in 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Dodatne informacije so na voljo pri Ministrstvu za ekologijo, trajnostni razvoj in urbanizem ter prostorsko načrtovanje (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo) (Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière)), 61, boulevard Vincent Auriol, Télédoc 133, F-75703 Paris Cedex 13 (telefon: (33-1) 44 97 23 02, telefaks: (33) 144 97 05 70).

Zgoraj navedeni zakoni in drugi predpisi so na voljo na spletni strani:

http://www.legifrance.gouv.fr.

(1) UL L 164, 30.6.1994, str. 3.